Publication: Magyar Közlöny
Issue: MK-2000-22 (Year: 2000, Number: 22)
Era: 1990-2004
Section: 104/1998. (V. 22.) Korm. rendeletet (a továbbiakban: R.)
Paragraph Index: 154

5. § Az R. 4. §-ának (14) bekezdése helyébe a következő rendelkezés lép: „(14) A szakmai bizottság elnökének, illetve megbízottjának aláírásával adható ki az önkormányzat kérésére — a vízjogi létesítési, illetve építési engedély, valamint egészségügyi gép-műszer beszerzésnél a beruházási adatlap létesítményjegyzéke alapján — a céltámogatási igénybejelentéshez szükséges igazolás. Az igazoláshoz mellékelni kell a megvalósíthatósági tanulmány három példányát. A megvalósíthatósági tanulmány érvényességi ideje alatt az igazolást ismételten meg kell kérni, melyhez az önkormányzatnak csatolnia kell a vízjogi létesítési, illetve építési engedélyt, valamint egészségügyi gép-műszer beszerzésnél a beruházási adatlap létesítményjegyzékét a tervezett beruházásnak a szakmai bizottság legkedvezőbb döntésével való azonosítás céljából. A helyi önkormányzat megőrzi a beruházás üzembe helyezéséig az igazoláshoz tartozó megvalósíthatósági tanulmányt.”

Source: https://magyarkozlony.hu/hivatalos-lapok/e3904ce9e963e58467cb100e82f588eb4ffb23d9/dokumentumok/50cffdf4faf7732a8788f1162bcd5064b71e1b32/letoltes